cyanic-selkie/wikianc huggingface dataset:
जहाजरानी का इतिहास
मध्य युग
रोमन साम्राज्य के पतन के पश्चात् यूरोपीय राष्ट्रों में इटली के नगर राज्य जेनोआ, पिसा और विशेषकर वेनिस का समुद्रीय व्यापार और यातायात पर प्रभुत्व हो गया था। यह प्रभुत्व मुख्यत: पूर्वी देशों से व्यापार पर आधारित था। इस प्रभुत्व को तोड़ने और पूर्वी व्यापार हथियाने के उद्देश्य से प्रेरित हो पुर्तगाल और स्पेन राज्यों ने बड़े जहाज बनाए और महासागरीय लंबी यात्राएँ कर भारत तक पहुँचने की चेष्टाएँ कीं। सन् 1581 में जब पुर्तगाल और स्पेन के राज्य एक हो गए, स्पेन की बराबरी करनेवाली अन्य सागरीय शक्ति नहीं रह गई। फिर भी विश्व का बहुत बड़ा व्यापार डच जहाजों द्वारा होता था। उत्तरी समुद्र के मत्स्य व्यापार में डच 15वीं शताब्दी में ही प्रमुख हो गए थे। 17वीं शताब्दी के प्रारंभ में इनके 1,500 से लेकर 2,000 जहाज तक समुद्र परिवहन में लगे हुए थे। भूमध्यसागरीय व्यापार के बहुत से भाग पर भी डच पोतों का अधिकार हो गया। इस शताब्दी में तीन दारुण युद्धों के फलस्वरूप अंग्रेजों की समुद्र पर प्रमुखता स्थापित हुई, किंतु सन् 1775 तक, ऐडैम स्मिथ के कथनानुसार, जहाजों द्वारा परिवहन व्यापार का सबसे अधिक भाग डच हाथों में था। 18वीं शताब्दी उपनिवेश-स्थापन का काल था। उपनिवेशों की आवश्यकताओं और बढ़ते हुए व्यापार ने अंग्रेजी जहाजरानी ने बड़ी उन्नति की। लंदन नाविक बीमे की सबसे बड़ी मंडी हो गया, जिससे सब प्रकार की जहाजी खबरें नियमित रूप से एकत्रित होने लगीं। सन् 1731 में षष्ठक (Sextant) तथा सन् 1735 में कालमापी (Chronometer) का आविष्कार होने से नौचालन अधिक विश्वसनीय हो गया तथा अनेक साहसिक सामुद्रिक अभियानों के फलस्वरूप समुद्रतटों, हवाओं और जलधाराओं संबंधी सूचनाएँ एकत्रित हुई। पहले से कहीं अधिक संख्या में तथा विश्वसनीय, सागरीय मानचित्र तथा नाविक निर्देश तैयार हुए। पूर्वोक्त कारणों से अंग्रेजी नौवहन से निरंतर वृद्धि होती रही तथ सन् 1814 तक ब्रिटिश साम्राज्य के जहाजों का रजिस्टर्ड टन भार 26,16,000 हो गया। इस समय 1,000 टन या इसके अधिक भारवाले सबसे बड़े जहाज ईस्ट इंडिया कंपनी के थे।
वाष्प का उपयोग
अभी भी जहाज मुख्यत: पालवाले होते थे। अमरीका ने ऐसे जहाजों की निर्माणकला में बहुत उन्नति की। सन् 1843 में "रेनबो" नामक क्लिपर (Clipper) जाति का पाल से चलनेवाला विशेष तीव्रगामी जहाज अमरीका में तैयार किया गया। इस क्षेत्र में दीर्घ काल तक अमरीका सबसे आगे बना रहा। सन् 1856 तब अंग्रेज व्यापारी अपने व्यापार के लिये अमरीकी तीव्रगामी क्लिपर जहाज खरीदते रहे। किंतु पालवाले जहाजों के दिन पूरे हो चुके थे1 धीरे धीरे पाल का स्थान वाष्प इंजिनों ने ले लिया और पहले से कहीं अधिक बड़े जहाज बनने लगे। सन् 1858 में दीर्घकाय, वाष्प की सहायता से और ऐंठे हुए डैनों (screw propellers) से चलनेवाले 18,914 टन के "ग्रेट ईस्टन" नामक जहाज ने इंग्लैंड से अमरीका की यात्रा की। इस बीच इंजिनों की बनावट में सुधार हुआ, जिससे ईंधन का खर्च कम हो गया और लंबी यात्राओं में वाष्प का उपयोग व्यापारियों के लिये संभव हो गया। स्वेज नहर बन जाने पर भारत तथा अन्य दक्षिण एशियाई देशों की यात्रा के बीच के स्थानों में कोयले के संग्रहालय स्थापित किए गए और इस नहर के कारण यात्रा की दूरी भी कम हो गई। वाष्पचालित जहाज जल्दी भी पहुँचते थे। इन बातों के कारण धीरे धीरे पालवाले जहाजों का स्थान इंजिनवाले जहाजों ने ले लिया।
लकड़ी के स्थान पर लोहा
साथ ही साथ जहाज-निर्माण में लकड़ी का स्थान लोहे ने लिया। लकड़ी के साथ लोहे का अधिकाधिक प्रयोग तो बहुत पहले से आरंभ हो गया था, किंतु सन् 1837 में लोहे का सर्वप्रथम अंग्रेजी जहाज तैयार हुआ। इसके पश्चात् भी लकड़ी और लोहा के मिले खुले जहाज बनते रहे, पर सन् 1870 में अंग्रेजी जहाजों के छ: में से पाँच अंश लोहे के तथा तीन चौथाई भाग स्टीम के जहाजों का था। इस वर्ष तक विश्व के सब जहाजों के भार का 16 प्रति शत स्टीमर थे। सन् 1890 तक यह अनुपात 56 प्रति शत हो गया और सन् 1900 तक 62 प्रति शत। यह ध्यान में रखना चाहिए कि बराबर भारवाला स्टीमर पालवाले जहाज से तिगुना या चौगुना माल ढो सकता है। पालवाले जहाजों में क्षति की आंशका अधिक होती है। इसके अतिरिक्त वे वायु पर आश्रित होते हैं तथा यात्रा में उनका समय अनिश्चित और स्टीमरों से अधिक होता है। स्टीमरों के प्रयोग में विशेष उपयोगी बात यह है कि निर्दिष्ट स्थान पर उनके पहुँचने का समय लगभग ठीक ठीक बताया जा सकत है। स्टीमरों की श्रेष्ठता इसी से स्पष्ट है कि यद्यपि सन् 1850 से सन् 1900 की अर्धशताब्दी में इनका कुल भार डेढ़ गुना ही बढ़ा, पर परिवहनशक्ति सात गुनी बढ़ गई।
जहाजों से सभ्यता का विस्तार
परिवहनशक्ति में वृद्धि तथा निश्चित समय पर जहाजों के पहुँच जाने ने महत्व के परिवर्तनों को जन्म दिया। व्यापार की वृद्धि के साथ साथ प्रवासियों की संख्या में अत्यधिक वृद्धि हुई। उद्योगों में भी उन्नति हुई, क्योंकि कारखानों के लिये कच्चा माल तथा बस्तियों और नगरों के जनपुंजों की आवश्यकता की वस्तुओं का निश्चित समय पर पहुँचना संभव हुआ। अधिक व्यापार तथा यात्रा की सुविधाओं के कारण सब देशों में जीवन का स्तर पहले से अधिक ऊँचा हो गया और सभ्यता का विस्तार हुआ। स्टीमरों के विकास के साथ जहाज उद्योग के संगठन में भी परिवर्तन हुए। स्टीमरों के आगमन के पूर्व निश्चित मार्गों पर चलनेवाले बड़े जहाजों के स्वामी विशेष व्यापारों में लगे धनी वणिक् हुआ करते थे, किंतु अधिकतर जहाजों में अनेक आदमियों का हिस्सा हुआ करता था। इन मालिकों में से योग्य और अनुभवी को चुनकर सब प्रबंध उसके हाथ में सौं दिया जाता था। स्टीमरों का चलन होने पर इनका मूल्य अधिक होने के कारण इस पद्धति का स्थान सम्मिलित पूँजीवाली कंपनियों ने ले लिया। ये कंपनियों ने ले लिया। ये कंपनियाँ कुछ पत्तनों के बीच नियमित रूप से यात्रा करनेवाले बड़े जहाज, जो लाइनर (liner) कहलाते हैं, चलाती है। ये लाइनर निश्चित समय में निर्दिष्ट स्थान पर पहुँच जाते हैं तथा बीच के स्थानों पर उनके रुकने का समय भी बँधा रहता है। इन जहाजों को नियमित रीति से चलने के लिये विस्तृत तथा व्ययसाध्य संगठन आवश्यक होता है। इसलिये लाइनरोंवाली कंपनियाँ क्रमश: बड़ी व्यापारिक संस्थाएँ हो गई। अलेमीपोन (tramps) या साधारण जहाज किसी बँधे हुए क्षेत्र में काम नहीं करते। वे कुछ समय के लिये, या एक निश्चित यात्रा के लिये, किराए पर किराएदार के इच्छानुसार एक बंदरगाह से दूसरे को माल या यात्री पहुँचाते हैं। इसका मालिक कोई व्यापारी या व्यक्ति होता है। बहुत से ऐसे जहाजों का मालिक कोई कंपनी भी हो सकती है।
नौसेना के लड़ाकू जहाजों के अतिरिक्त साधारण व्यापारी जहाजों ने पिछले दोनों विश्वयुद्धों में महत्व के काम किए। सामान पहुँचाने का काम तो इन्होंने किया ही, प्रहरी के कार्य, मार्गरक्षण तथा अन्य नौसैनिक सहायताओं के लिये व्यक्ति तथा जहाज इन्हीं से प्राप्त हुए। इन युद्धों में अनेक व्यापारी जहाज नष्ट हुए, किन्तु आवश्यकतानुसार जहाजों के निर्माण में भी अतीव वृद्धि हुई। फल यह हुआ कि प्रत्येक युद्ध के पश्चात् कुल जहाजों की परिवहन शक्ति पहले से अधिक हो रही। द्वितीय विश्वयुद्ध में
46,00,000 टन के 700 से अधिक जहाजों के नष्ट हो जाने पर भी युद्ध के अंत में संयुक्त राज्य अमरीका के व्यापारी जहाजों का बेड़ा अन्य सब देशों के संयुक्त व्यापारी बेड़ों से बड़ा था। युद्ध के पश्चात् सन् 1946 में संयुक्त राज्य का कुल निर्यात व्यापार युद्धपूर्व के निर्यात का केवल 14 प्रति शत था, परंतु युद्ध के पश्चात् यह 30 प्रतिशत हो गया। सन् 1947 में संयुक्त राज्य, अमरीका, को छोड़ अन्य सब देशों का निर्यात युद्धपूर्व का 75 प्रति शत, सन् 1948 में 25 प्रति शत तथा सन् 1949 में लगभग वही हो गया था जो युद्धपूर्व था। जून, सन् 1949 तक युद्धोत्तर व्यापार के लिये मालवाहक जहाजों का भार सन् 1936 के भार से 14,00,000 कुल (gross) टन बढ़कर 5,60,000 कुल टन झ्र्संयुक्त राज्य के आरक्षित (reserved) बेड़े को छोड़करट हो गया था। युद्धपूर्व बने जहाजों की तुलना में युद्धोत्तर जहाज साधारणतया अधिक बड़े और तीव्रगामी निर्मित हुए।
भारतीय जहाज उद्योग
विदेशी शासन के पश्चात् भारत के जहाज उद्योग को भारी धक्का लगा। सन् 1860 से 1925 के बीच के समय में जहाजों के निर्माण के लिये 102 कंपनियों की रजिस्ट्री हुई, किंतु विदेशी जहाजी कंपनियों के कठिन विरोध और अंग्रेजी सरकार की नीति के कारण इनमें से अधिकांश का कामकाज बंद हो गया। 20वीं शताब्दी के आरंभ में भारतीय बेड़े के विकास के लिये उद्योग आरंभ हुए और सन् 1919 में सिंधिया स्टीम नेविगेशन कंपनी के स्थापित होने से भारतीय जहाजरानी का एक नया अध्याय आरंभ हुआ, किंतु विदेशी सरकार की उपेक्षा के कारण दीर्घ काल तक विशेष उन्नति न हो सकी। दूसरे विश्वयुद्ध के आरंभ में कुल 15,000 टन के भारतीय जहाज थे1 सन् 1947 में जब देश स्वत्रंत्र हुआ इनका भार 2,50,000 टन हो गया था। स्वाधीनना के पश्चात् देश का व्यापार बढ़ाने तथा रक्षा के लिये भी भारत सरकार ने निश्चय किया कि भारत का तटवर्ती व्यापार, अर्थात् प्रति वर्ष लगभग 25 से 30 लाख टन माल ढोने का काम, भारतीय जहाजों से ही हो तथा पाँच सात वर्षो से भारतीय जहाजों की टन भार-क्षमता 20 लाख टन कर दी जाए। इस कार्यक्रम को पूरा करने के लिये सन् 1950 से पूर्वी जहाजरानी निगम (Eastern shipping Corporation) तथा सन् 1961 में दोनों सम्मिलित होकर भारतीय जहाजरानी निगम हो गए। सन् 1963 के मध्य तक इस निगम के पास 2,01,869 टन भार के 27 जहाज थे, जो तटीय व्यापार के सिवाय आस्ट्रेलिया, जापान, मलाया, पूवी अफ्रीका, कालासागर के देश, ब्रिटेन, अमरीका आदि को आते जाते थे।
सन् 1952 में विशाखपत्तनम् का हिंदुस्तानी शिप यार्ड सरकारी कारखाना बना दिया गया ओर इसने जहाज-निर्माण कार्य में यथेष्ट प्रगति की। भारत सरकार ने देशी जहाजरानी कंपनियों को जहाज खरीदने के लिये प्रथम पंचवर्षीय योजना में 24 करोड़ रुपए और दूसरी योजना में 15 करोड़ का ऋण दिया। योजना आयोग ने तृतीय पंचवर्षीय के अंतर्गत भारतीय जहाजों का कुल टन भार के जहाज तटवर्ती व्यापार और शेष देशांतर व्यापार में काम आते थे। तटवर्ती देशों को तेल ढोने में कुल 24 सहस्र टन भार के तीन देशी जहाज लगे हुए थे। विदेशों से तेल लाने का कार्य 20,400 टन का एक जहाज कर रहा था। आशा है, सन् 1964 के अंत तक इस प्रकार के जहाजों में 87 हजार टन भार की वृद्धि हो जाएगी। दिसंबर, 1963 तक भारतीय जहाजों का कुल भार 13 लाख टन हो गया। चतुर्थ पंचवर्षीय योजना में भारतीय जहाजों का कुल भार 35 लाख टन करने का लक्ष्य रखा गया है। भारतीय जहाज अब निम्नलिखित समुद्रमार्गो पर चल रहे हैं : भारत-यूरोप-ब्रिटेन, भारत-रूस, भारत-पौलैंड, भारत-दक्षिणी अमरीका, भारत-उत्तरी-अमरीका, भारत पूर्वी अफ्रीका, भारत-लाल सागर, भारत ईरान की खाड़ी, भारत-आस्ट्रेलिया, भारत-जापान, भारत-सिंगापुर इत्यादि। मर्चेंट शिपिंग ऐक्ट, नैशनल शिपिंग बोर्ड तथा शिपिंग डेवलेपमेंट फंड द्वारा भारत की वर्तमान सरकार जहाजरानी उद्योग की प्रगति के लिये यथेष्ट चेष्टा कर रही है।
विऔद्योगीकरण
विऔद्योगीकरण (Deindustrialization) का अर्थ है - किसी देश या क्षेत्र में औद्योगिक क्रियाकलापों का क्रमशः कम होना तथा उससे सम्बन्धित सामाजिक एवं आर्थिक परिवर्तन। यह औद्योगीकरण की उलटी प्रक्रिया है। विऔद्योगीकरण में विशेषतः भारी उद्योगों या निर्माण उद्योगों (manufacturing industry) में कमी आती है।
जहाजरानी का इतिहास
सरकारी सहायता
द्वितीय विश्वयुद्ध के पश्चात् प्रत्येक देश व्यापारी जहाजी बेड़ों पर अधिक ध्यान देने लगा तथा उनके कार्यो पर पहले से अधिक नियंत्रण रखने लगा। प्रथम विश्वयुद्ध के पूर्वं विविध देशों की सरकारें अपने जहाजी बेड़ों को प्रचुर सहायता नहीं देती थीं, किंतु दो विश्वयुद्धों में राष्ट्रीय सुरक्षा के लिये व्यापारी जहाजी बेड़ों के महत्व का अनुभव होने पर अनेक देशों ने इनके विस्तार तथा विकास का काम हाथ में लिया और विविध प्रकार से इन्हें सहायता देना आरंभ किया। जहाजी बेड़ों के स्वामियों के सम्ंमुख उपस्थित प्राविधिक तथा अन्य समस्याओं के हल खोजने के लिये अनेक समितियों और परिषदों की भी स्थापना हुई। विविध देशों की सरकारों ने समुद्र पर सुरक्षा, जहाजों पर काम करनेवाले श्रमिकों के कल्याण, एक समान समुद्र नौवहन नियम, जहाज संबंधो कागज पत्रों के समन्वय तथा जलमार्गो की उन्नति के लिये आवश्यक उपाय किए।
संयुक्त राष्ट्र संघ (United Nations) ने भी अंतर राज्य नाविक संघों द्वारा प्रविधिक उलझनों को सुलझाने का काम द्वितीयय विश्वयुद्ध के पश्चात्, संकटकालीन नौवहन के निर्देशन हेतु स्थापित "संयुक्त नौवहन परामर्शदायिनी समिति (The United Maritime Consultative Council) को सौंपा। सब देशों की सरकारें और जनता आर्थिक लाभ और सुरक्षा के लिये व्यापारी जहाजों के महत्व को अब समझ गई हैं और इस कारण उनकी सर्वांगपीण उन्नति के लिये परम उत्सुक हैं।"
विऔद्योगीकरण
विऔद्योगीकरण के बारे में निम्नलिखित बातें कही जा सकतीं है-
ब्रिटिश शासन के अन्तर्गत भारत का वि-औद्योगीकरण
ब्रिटिश शासन के अंतर्गत भारत के हस्तशिल्प उद्योगों का पतन सामने आया जिसके परिणामस्वरूप कृषि पर जनसंख्या का बोझ बढ़ाता गया। ब्रिटिश शासन के अंतर्गत विऔद्योगीकरण को प्रेरित करने वाले निम्नलिखित घटक माने जाते हैं:
18वीं सदी में भारत में दो प्रकार के हस्तशिल्प उद्योग आस्तित्व में थे- ग्रामीण उद्योग और नगरीय हस्तशिल्प। भारत में ग्रामीण हस्तशिल्प उद्योग यजमानी व्यवस्था के अंतर्गत संगठित था। नगरीय हस्तशिल्प उद्योग अपेक्षाकृत अत्यधिक विकसित थे। इतना ही नहीं, पश्चिमी देशो में इन उत्पादों की अच्छी-खासी माँग थी। ब्रिटिश आर्थिक नीति ने दोनों प्रकार के उधोगों को प्रभावित किया। नगरीय हस्तशिल्प उद्योगों में सूती वस्त्र उद्योग अत्यधिक विकसित था। कृषि के बाद इसी क्षेत्र का स्थान था, किन्तु ब्रिटिश माल की प्रतिस्पर्धा तथा भेदभावपूर्ण ब्रिटिश नीति के कारण सूती वस्त्र उद्योग का पतन हो गया।
अंग्रेजो के आने से पूर्व बंगाल में जूट के वस्त्र की बुनाई भी होती थी। लेकिन 1835 ई. के बाद बंगाल में जूट हस्तशिल्प की भी धक्का लगा। ब्रिटिश राज की स्थापना से पूर्व भारत में कागज उद्योग का भी प्रचलन था, किन्तु 19 वीं सदी के उत्तरार्ध में चार्ल्स वुड की घोषणा से स्थिति में नाटकीय परिवर्तन आया। इस घोषणा के तहत स्पष्ट रूप से यह आदेश जारी किया गया था कि भारत में सभी प्रकार के सरकारी कामकाज के लिए कागज की खरीद ब्रिटेन से ही होगी। ऐसी स्थिति में भारत में कागज उद्योग को धक्का लगाना स्वाभाविक ही था। प्राचीन काल से ही भारत बेहतर किस्म के लोहे और इस्पात के उत्पादन के लिए भी प्रसिद्ध था, किन्तु ब्रिटेन से लौहे उपकरणों के आयात के कारण यह उद्योग भी प्रभावित हुए बिना न रह सका।
माथेरान
माथेरान (Matheran) भारत के महाराष्ट्र राज्य के रायगढ़ ज़िले की कर्जत तालुका में स्थित एक नगर और हिल स्टेशन है।
परिचय
माथेरान मुंबई से मात्र ११० किलोमीटर दूर प्राकृतिक खूबसूरती से भरा छोटा-सा हिल स्टेशन है। यह पश्चिमी घाट पर्वत शृंखला में समुद्र तल से ८०० मीटर (२६२५ फीट) की उँचाई पर बसा है। मुंबई और पुणे से इसकी दूरी क्रमशः ९० और १२० किलो मीटर है। बड़े शहरोंसे इसकी निकटता के कारण माथेरान शहरी नागरिकों के लिए एक सप्ताहांत बिताने के लिए लोकप्रिय स्थल है। यहाँ की खासियत है कि यहां किसी भी प्रकार के वाहन का प्रवेश वर्जित है। मुंबई, पुणे, नाशिक और सूरत के लोगों की तो यह पसंदीदा जगह है ही लेकिन अब उत्तर और दक्षिण भारत के लोगों को भी यह स्थान अपनी ओर आकर्षित करने लगा है।
समुद्र तल से ८०० मीटर की ऊँचाई पर स्थित देश के इस सबसे छोटे हिल स्टेशन की खोज मई १८५० में ठाणे जिले के कलेक्टर ह्यूज पोयन्ट्‌स मलेट ने की थी। मुंबई के तत्कालीन गवर्नर लॉर्ड एल्फिंस्टोन ने यहां भविष्य के हिल स्टेशन की नींव रखी और गर्मी के दिनों में वक्त गुजारने की दृष्टि से इसे विकसित किया गया। माथेरान का शाब्दिक अर्थ होता है माथे (पर्वत के) पर स्थित अरन्य।
माथेरान का सबसे नजदीकी रेलवे स्टेशन नेरल स्टेशन है, जो यहां से ९ किलोमीटर दूर है। इसके आगे वाहनों का प्रवेश वर्जित है। आगे जाने के लिए या तो पैदल जाना होगा, या बग्गी, रिक्शे या घोड़ों का प्रयोग करना होगा। लेकिन यहां पहुंचने का सबसे अच्छा साधन है यहां की टॉय ट्रेन जिसके हाल ही में १०० साल पूरे हुए हैं। पहाड़ों पर चढ़ती उतरती इस ट्रेन में बैठकर ढाई घंटे की यात्रा में खूबसूरत प्राकृतिक नजारों का आनंद उठाया जा सकता है। इसके अलावा ट्रॉली से भी यहां तक पहुंचा जा सकता है।
यहाँ साल भर पर्यटकों का तांता लगा रहता है और मॉनसून यहाँ आने का सबसे अच्छा मौसम है। उस समय घाटियों में फैला कोहरा, हवा में तैरते बादल और भीगा-भीगा मौसम होते हैं। माथेरान में प्राकृतिक नजारों का आनंद लेने के लिए ३८ दृश्य बिंदु (व्यू पॉइंट्‌स) हैं। इसके अलावा माउंट बेरी और शारलॉट लेक भी यहां के मुख्य आकर्षण हैं। माउंट बेरी से नेरल से आती हुई ट्रेन का दृश्य देखा जा सकता है। शारलॉट लेक के दायीं ओर पीसरनाथ का प्राचीन मंदिर है। वहीं बायीं और दो पिकनिक स्पॉट लुईस पॉइंट और इको पॉइंट हैं। हनीमून पॉइंट पर रस्सी के द्वारा घाटी को पार करने का साहसिक और रोमांचक कार्य का भी अनुभव यहां किया जा सकता है। इसके अलावा एलेक्जेंडर पॉइंट, रामबाग पॉइंट, लिटिल चौक पॉइंट, चौक पॉइंट, वन ट्री हिल पॉइंट, ओलंपिया रेसकोर्स, लॉर्डस पॉइंट, सेसिल पॉइंट, पनोरमा पॉइंट इत्यादि अनेक स्थानों पर पर्यटक आते हैं।
माथेरान में पनोरमा पॉइंट सहित लगभग ३६ पूर्व निस्चित लुक-आउट पायंट्स हैं जहाँ से सारे क्षेत्र के अलावा नेरल शाहर का भी विहंगम दृश्य प्राप्त कर सकते है। पनोरमा पॉइंट से सूर्योदय और सूर्यास्त देखा जा सकता है। लूयीसा पॉइंट के प्रबल फ़ोर्ट का सुस्पष्ट दर्शन होता है। वन ट्री हिल पॉइंट, हार्ट पॉइंट, मंकी पॉइंट, पोर्क्युपाइन पॉइंट, रामबाघ पॉइंट इत्यादि यहाँ के अन्य मुख्य पॉइंट हैं।
इतिहास
माथेरान की खोज १८५० में थाने जिले के तत्कालीन डिस्ट्रिक्ट कलेक्टर ह्यू पायंट्ज़ मेल्ट द्वारा की गयी थी। उस समय के बंबई के गवर्नर लॉर्ड एलफिन्सटोन ने इस भावी हिल स्टेशन की आधारशिला रखी। अँग्रेज़ सरकार ने इस इलाक़े में पड़ने वाली गर्मी से बचाव के लिए माथेरान का विकास किया। माथेरान हिल रेलवे का निर्माण १९०७ में सर आदंजी पीर्भोय द्वारा किया गया था। घने जंगलो के विशाल इलाक़े में फैला यह रेलवे २० किलो मीटर (१२ मिल) की दूरी तय करता है। माथेरान लाइट रेलवे के नाम से भी मशहूर इस स्थान का युनेसको वर्ल्ड हेरिटेज साइट के अधिकारियों द्वारा भी निरीक्षण किया गया था पर यह वर्ल्ड हेरिटेज साइट की सूची में स्थान पाने में असफल रहा।
वन और वन्य जीवन
माथेरान को केन्द्रीय पर्यावरण मंत्रालय द्वारा पर्यावरण की दृष्टि से संवेदनशील क्षेत्र घोषित किया गया है और यह अपने आप में एक स्वास्थ्य आरोग्यआश्रम कहा जा सकता है। इस इलाक़े के अनेको सूखे पेड़ो का संग्रह ब्लात्तेर हर्बेरियम, स्ट्रीट। आइयेवियर'स कॉलेज, बॉमबे, मुंबई में देखा जा सकता है। माथेरान में उपस्थित एक मात्र स्वचालित वाहन इसकी नगरपालिका द्वारा संचालित एम्बुलेंस ही है। किसी भी निजी स्वचालित वाहन को अनुमति नहीं दी जाती। माथेरान के भीतर यातयात के साधानो के रूप में घोड़े और हाथ से खींचे जाने वाला रिक्सा ही उपलब्ध होता है। माथेरान में बड़ी संख्या में औषधीय पौधे और जड़ी-बूटियाँ पाई जाती हैं. इस शहर में बॉनेट मकाक्स, हनुमान लंगूरस समेत बहुत सारे बंदर भी पाए जाते हैं। निकट में ही अवस्थित लेक शार्लट माथेरान का पीने के पानी का प्रमुख स्रोत है। जंगल के अंदर कई तरह के जानवर जैसे कि तेंदुए, हिरण, मलाबार जाइयंट गिलहरी, लोमड़ी, जंगली सुअर, नेवले आदि पाए जाते हैं।
यातायात-साधन
माथेरान मुंबई और पुणे से रेल और सड़क द्वारा अच्छी तरह से जुड़ा हुआ है। इसका निकटतम रेलवे स्टेशन नेरल है। निकटतम हवाई अड्डा छत्रपति शिवाजी इंटरनॅशनल एरपोर्ट, मुंबई है। माथेरान शहर के केंद्र में एक नॅरो गेज रेलवे स्टेशन है। माथेरान हिल रेलवे से नेरल के लिए प्रतिदिन सेवा उपलब्ध है। इस पर चलने वाली खिलोना गाड़ी मुख्य लाइन से नेरल जक्सन में जुड़ती है जो की सी.एस.टी - कर्जत मार्ग के द्वारा सी.एस.टी से अच्छी तरह जुड़ा है।
थॉर: रैग्नारॉक
थॉर: रैग्नारॉक २०१७ की एक अमेरिकी सुपरहीरो फिल्म है, जो मार्वल कॉमिक्स के चरित्र थॉर पर आधारित है। इस फिल्म का निर्माण मार्वल स्टूडियो ने किया, और वॉल्ट डिज़्नी स्टूडियो मोशन पिक्चर्स द्वारा यह फिल्म वितरित की गई। यह फिल्म २०११ की थॉर, और २०१३ की थॉर: द डार्क वर्ल्ड की अगली कड़ी है, और मार्वल सिनेमेटिक यूनिवर्स (एमसीयू) में सत्रहवीं फिल्म है। एरिक पियरसन, क्रेग काइल और क्रिस्टोफर योस्ट की टीम द्वारा लिखी गई यह फिल्म टाइका वाइटीटी द्वारा निर्देशित की गई है, और क्रिस हैमस्वर्थ, टॉम हिडलस्टन, केट ब्लैंचट, इड्रिस एल्बा, जेफ गोल्डब्लम, टेस्सा थॉम्पसन, कार्ल अर्बन, मार्क रफ़्लो, और एंथनी हॉपकिंस ने फिल्म में मुख्य भूमिकाएं निभाई हैं। थॉर: रैग्नारॉक में थॉर सकार ग्रह से बच निकलने का हरसम्भव प्रयास करता है, ताकि वह हेला तथा रैग्नारॉक (दुनिया के अंत) से एस्गार्ड की रक्षा कर सके।
जनवरी २०१४ थॉर शृंखला की तीसरी फिल्म की पुष्टि हुई थी, और उसी वर्ष काइल और योस्ट ने फिल्म की पटकथा पर काम शुरू कर दिया। हैम्सवर्थ और हिडलस्टन की भागीदारी की घोषणा अक्टूबर में हुई थी। डार्क वर्ल्ड के निदेशक एलन टेलर के मन करने के बाद वाईटीटी को एक साल बाद निर्देशक के रूप में फिल्म में शामिल किया गया। रफ़्लो पिछली एमसीयू फिल्मों की ही तरह हल्क की भूमिका निभाने के लिए शामिल हो गए, और फिर २००६ की कॉमिक कहानी "प्लैनेट हल्क" के तत्वों को भी रैग्नारॉक में शामिल किया गया। मई २०१६ में हेला के रूप में ब्लैंचेट समेत बाकी कलाकारों की पुष्टि हुई, और जुलाई २०१६ में पियरसन फिल्म से जुड़े। फिल्म की प्रिंसिपल फोटोग्राफी ऑस्ट्रेलिया के ब्रिस्बेन और सिडनी नगरों में अक्टूबर २०१६ में खत्म हुई थी, और ऑक्सनफोर्ड के ग्राम रोड शो स्टूडियो का इसमें विशेष उपयोग रहा।
मत्स्य
मत्स्य जनपद मग 4000 ई.पू. आर्यों का अपने मूल स्थान से भारत में प्रवेश हआ और धीरे-धीरे भारत में फैलते चले गये । भारत में प्रारम्भिक आर्य संक्रमण के बाद राजस्थान में आर्य नों का प्रवेश हुआ और मत्स्य जनपद उन जनपदों में से एक था। इस प्रकार यह जनपद एकप्राचीन जनपद था। मत्स्य जनपद जयपुर-अलवर-भरतपुर के मध्यवर्ती क्षेत्र में फैला हआ ऐसा अनुमान है कि इसका विस्तार चम्बल की पहाड़ियों से पंजाब में सरस्वती नदी के सीमावर्ती जंगल तक था।
मत्स्य जनपद ऋग्वेद में मत्स्यों का एक प्रमुख आर्य समूह के रूप में उल्लेख किया गया है। कौषितकी उपनिषद् और शतपथ ब्राह्मण ग्रन्थों में भी इस महाजनपद का उल्लेख मिलता है। शतपथ ब्राह्मण में ध्वसन द्वैतवन को मत्स्यों का राजा कहा गया है। इस राजा ने सरस्वती नदी के तट पर हुए अश्वमेध यज्ञ में भाग लिया था। अतः प्राचीनकाल में मत्स्य महाजनपद एक महत्वपूर्ण महाजनपद था।
महाभारतकाल में विराट नामक राजा मत्स्य महाजनपद का शासक था। ऐसी मान्यता है कि इसी ने जयपुर से 85 किलोमीटर की दूरी पर विराटनगर अथवा विराटपुर (वर्तमान बैराठ) बसाया था और इस नगर को मत्स्य जनपद की राजधानी बनाया। महाभारत के विवरणानुसार पाण्डवों ने अपने अज्ञातवास का अन्तिम वर्ष छद्मवेष में विराट राजा की सेवा में व्यतीत किया था।
मत्स्य महाजनपद में दीर्घावधि तक राजतन्त्र बना रहा और उसकी शासन व्यवस्था वैदिक युग के अन्य राजतन्त्रात्मक जनपदों की भाँति ही रही होगी। मत्स्यों के पड़ोस में शाल्व बसे हुए थे। शाल्व जनपद वर्तमान अलवर क्षेत्र में फैला हुआ था।
थॉर: रैग्नारॉक
कथानक
सोकोविया की लड़ाई के दो वर्ष बाद भी, थॉर इन्फिनिटी स्टोन्स की खोज में असफल रहा है, और अब वह मोस्पेल्हाइम में अग्नि-राक्षस सरतर की कैद में है। सरतर थॉर को बताता है कि थोर के पिता ओडिन अब एस्गार्ड पर नहीं हैं, और जैसे ही सरतर ओडिन के कक्ष में जलती हुई अनन्त लौ में अपना मुकुट गिरायेगा, रैग्नारॉक द्वारा वह क्षेत्र तुरंत ही नष्ट हो जाएगा। थॉर सरतर को परास्त कर उसका मुकुट अपने पास रख लेता है, और मान लेता है कि उसने रैग्नारॉक को हमेशा के लिए रोक दिया है।
इसके बाद थॉर एस्गार्ड लौट आता है, जहाँ उसका भाई लोकी ओडिन के रूप में रह रहा होता है। थॉर लोकी को ओडिन की खोज में मदद करने के लिए मजबूर करता है, और पृथ्वी पर स्टीफन स्ट्रेंज के दिशानिर्देशों के साथ, वह नॉर्वे में ओडिन को ढूंढ लेता है। ओडिन उन्हें बताते हैं कि वह मर रहे हैं, और उनके मरते ही उनकी पहली संतान, हेला उनकी जेल से छूट जाएगी, जहाँ वह बहुत पहले सील कर दी गई थी। हेला एस्गार्ड की सेनाध्यक्ष थी, और उसने ओडिन के साथ नौ क्षेत्रों पर विजय प्राप्त की थी, लेकिन ओडिन को डर था कि उसकी महत्वाकांक्षा उसकी अच्छाइयों पर हावी होने लगी थी, इसलिए उन्होंने उसे कैद कर इतिहास से हमेशा के लिए मिटा दिया। कुछ समय बाद ओडिन की मृत्यु हो जाती है, और हेला कारावास से मुक्त होकर उन दोनों के सामने प्रकट हुई। उसने थॉर के हथौड़े, म्योल्निर को नष्ट कर दिया, और जब थॉर और लोकी बाईफ्रॉस्ट ब्रिज के माध्यम से भागने का प्रयास करने लगे, तो हेला ने उनका पीछा कर उन्हें मरने के लिए अंतरिक्ष में फेंक दिया। हेला एस्गार्ड में पहुंची, और वहां जाकर उसने एस्गार्ड की सेना को नष्ट कर दिया और वारियर्स थ्री की हत्या कर दी। इसके बाद उसने प्राचीन मृत योद्धाओं को पुनर्जीवित किया, जिनमें उसका विशाल भेड़िया फेनेर भी था, और एस्गार्डियन स्कर्ज को अपने निष्पादक के रूप में नियुक्त किया। हेला एस्गार्ड के साम्राज्य का विस्तार करने के लिए बाइफ्रॉस्ट का उपयोग करने की योजना बना रही थी, लेकिन हेमडाल ने बाइफ्रॉस्ट पुल को नियंत्रित करने वाली तलवार चुरा ली, और एस्गार्ड के बाकी नागरिकों के साथ छिप गया।
थॉर सकार पर जा गिरा, जो वॉर्महोल से घिरा हुआ कचरे का ग्रह था। दासों की एक व्यापारी, स्क्रैपर १४२ ने ओबेडिएंस डिस्क की सहायता से थॉर को अपने नियंत्रण में कर लिया, और उसे सकार के शासक, ग्रैंडमास्टर को एक ग्लैडिएटर के रूप में बेच दिया, जिसके साथ लोकी पहले ही मित्र बन चुका था। थॉर ने १४२ की पहचान एक वाल्करी के रूप में की, जो किसी समय एस्गार्ड पर मादा योद्धाओं की एक महान सेना की सदस्या हुआ करती थी, और उसके सभी साथी हेला से एस्गार्ड की रक्षा करते हुए मारे जा चुके थे। थॉर को ग्रैंडमास्टर ने अपनी कांटेस्ट ऑफ़ चैंपियंस प्रतियोगिता में भाग लेने के लिए मजबूर किया, जहाँ उसका सामना अपने पुराने दोस्त हल्क से हुआ। इस प्रतियोगिता में अपनी बिजली की शक्ति का प्रयोग कर जैसे ही थॉर हल्क पर भारी पड़ने लगा, ग्रैंडमास्टर ने छल से उसे बेहोश कर दिया, जिससे हल्क जीत गया। गुलाम रहते हुए ही थॉर ने हल्क और १४२ को एस्गार्ड को बचाने में उसकी मदद करने के लिए मनाने का प्रयास किया, लेकिन दोनों में से कोई तैयार नहीं हुआ। मौका पाते ही थॉर महल से भाग निकला, और उस क्विनजेट में पहुंचा, जो हल्क को सकार लाया था। हल्क भी थॉर का पीछा करते हुए क्विनजेट में पहुंचा, जहां नताशा रोमनॉफ की एक रिकॉर्डिंग सुनकर वह सोकोविया के बाद पहली बार ब्रूस बैनर में वापस बदल गया।
मत्स्य
सिकन्दर महान के आक्रमण का मत्स्य महाजनपद पर यद्यपि कोई प्रत्यक्ष प्रभाव नहीं पड़ा परन्तु अप्रत्यक्ष रूप से उसके आक्रमण ने मत्स्यों के लिए नई समस्या उत्पन्न कर दी। सिकन्दर के आक्रमण से जर्जरित परन्तु अपनी स्वतन्त्रता को सुरक्षित रखने में उत्सुक दक्षिण पंजाब की मालव,शिवि तथा अर्जुनायन जातियाँ,जो अपने साहस एवं शौर्य के लिए प्रसिद्ध थीं, अन्य जातियों के साथ राजस्थान में आयीं और अपनी-अपनी सुविधानुसार यहाँ बस गईं। भरतपुर और अलवर के क्षेत्र में अर्जुनायन बस गये। अजमेर-टोंक मेवाड़ के आंचल में मालवों ने अपना निवास बनाया और चित्तौड़ के आस-पास (मध्यमिका नगरी) शिवियों ने अपना देश जमाया। इन नये पड़ौसियों के आगमन का मत्स्य के राजनैतिक प्रभाव पर प्रतिकूल प्रभाव पडा। शनैः शनैः उसकी शक्ति क्षीण होती गई और अर्जुनायन तथा मालवों की शक्ति सुदृढ़ हो गई।
थॉर: रैग्नारॉक
कथानक
ग्रैंडमास्टर ने १४२ और लोकी को थोर और हल्क को ढूंढने का आदेश दिया, लेकिन लोकी १४२ को वाल्करी के रूप में उसकी पिछली लड़ाइयां याद दिलाता है। थॉर की मदद करने का फैसला करते हुए १४२ अपनी सद्भावना साबित करने के लिए लोकी को कैद कर लेती है। अकेला पीछे छूट जाने के डर से, लोकी समूह को ग्रैंडमास्टर के जहाजों में से एक चोरी करके सेने की बात कहता है। फिर वे लोग अन्य ग्लैडीएटरों को मुक्त करते हैं, जो कि कॉर्ग और मीक के नेतृत्व में ग्रांडमास्टर के विरुद्ध एक क्रांति का ऐलान कर देते हैं। लोकी ग्रैंडमास्टर से इनाम पाने के लिए फिर से अपने भाई को धोखा देने का प्रयास करता है, लेकिन थॉर उसकी चाल समझ जाता है, और उसे पीछे छोड़ वहां से चला जाता है, जहां कोर्ग और अन्य ग्लैडीएटर जल्द ही उसे ढूंढते थे। थोर, बैनर और १४२ एस्गार्ड के एक वॉर्महोल से निकलकर अस्गर्द पहुँचते हैं, जहां हेला की सेनाएं बाइफ्रॉस्ट की तलवार के लिए हेमडॉल और एस्गार्ड के नागरिकों पर हमला कर रही होती हैं। बैनर फिर से हल्क में परिवर्तित होता है, और फेनेर को हरा देता है, जबकि थॉर और १४२ स्कर्ज के नेतृत्व में पुनरुत्थित योद्धाओं से युद्ध करते हैं। लोकी और अन्य ग्लैडीएटर उनकी मदद करने के लिए आते हैं, और एस्गार्ड के नागरिकों को अपने जहाज पर आश्रय देते हैं; अपने कर्मों के पश्चाताप में स्कर्ज उन नागरिकों को बचाने के लिए आने प्राणों का बलिदान कर देता है। थॉर और हेला का आमना-सामना होता है, जिसमे थॉर अपनी दाहिनी आंख खो देता है और उसके बाद ओडिन के एक दर्शन में महसूस करता है कि केवल रैग्नारॉक ही हेला को रोक सकता है। जब हेला १४२ और थॉर से लड़ रही होती है, तो लोकी सरतर के ताज का पता लगाकर और उसे अनंत लौ में डाल देता है, और इससे सरतर पुनर्जीवित होकर एस्गार्ड को नष्ट कर देता है, और इसमें हेला की भी मृत्यु हो जाती है।
बाइजला गाँव, अतरौली (अलीगढ़)
बाइजला अतरौली, अलीगढ़, उत्तर प्रदेश स्थित एक गाँव है।
थॉर: रैग्नारॉक
कथानक
थॉर और अन्य लोग ग्रैंडमास्टर के जहाज पर एस्गार्ड के शेष नागरिकों के साथ बच निकलते हैं। थॉर, जो अब ओडिन की मृत्यु के बाद अस्गर्द का राजा है, अपने लोगों को पृथ्वी पर ले जाने का फैसला करता है। मध्य-क्रेडिट दृश्य में, एक बड़ा अंतरिक्ष यान उनके जहाज के सामने आ जाता है। पोस्ट-क्रेडिट दृश्य में, ग्रैंडमास्टर अपने पूर्व शिष्यों के एक समूह से मुलाकात करता है, जो अभी भी विद्रोह कर रहे हैं।
संगीत
अगस्त २०१६ तक मार्क मदर्सबॉघ को फिल्म स्कोर करने के लिए नियुक्त कर लिया गया था। संश्लेषित स्कोर जीन-मिशेल जार्रे के काम से प्रभावित है। वाइटीटी ने कहा कि वह बैंड क्वीन से फिल्म के साउंडट्रैक पर काम करने के लिए कहते, अगर उनके मुख्य गायक फ्रेडी मरकरी अभी भी जिंदा होते, क्योंकि फिल्म का मिजाज़ "शांत, बोल्ड, रंगीन, और साहसिक" है जो बैंड के अनुकूल होता। फिल्म में दिखाए गए अतिरिक्त संगीत में लेड ज़ेपेल्लिन द्वारा "इमिग्रेंट सॉन्ग" और फिल्म विली वोंका एंड द चॉकलेट फैक्ट्री (१९७१) से "प्योर इमेजिनेशन" शामिल हैं। पैट्रिक डोयले की थॉर, ब्रायन टायलर की द डार्क वर्ल्ड और एज ऑफ़ अल्ट्रॉन और जो हर्नेल की द इनक्रेडिबल हल्क टीवी शृंखला से "द लोनली मैन" थीम को भी फिल्म में शामिल किया गया। हॉलीवुड रिकॉर्ड्स ने २० अक्टूबर २०१७ को डिजिटल प्रारूप में फिल्म के साउंडट्रैक को जारी किया, और सीडी पर इसे १० नवंबर २०१७ को जारी किया।
मत्स्य
चेदियों से स्वतन्त्र होने के बाद मत्स्य जनपद को मगध की साम्राज्य-लिप्सा का शिकार होना पड़ा। मगध के सम्राटों ने भारत के अन्य भागों के जनपदों के समान मत्स्य महाजनपद को भी जीतकर अपने साम्राज्य में मिला लिया। प्रामाणिक ऐतिहासिक सामग्री के अभाव में यह नहीं कहा जा सकता कि सबसे पहले इसे मगध के किस राजवंश ने जीता। अधिकांश विद्वानों की मान्यता है कि मगध के नन्द सम्राटों के समय में मत्स्य जनपद को अपनी स्वतन्त्रता से हाथ धोना पड़ा। मौयों ने तो निश्चित रूप से मत्स्य जनपद पर काफी लम्बे समय तक शासन किया था। मत्स्य की राजधानी विराट (बैराठ) से प्राप्त अशोककालीन अवशेष और बौद्ध स्मारक इसके प्रमाण हैं। संक्षेप में, राजस्थान का मत्स्य महाजनपद ईसा पूर्व की छठी सदी में और उससे भी अति प्राचीनकाल में प्राचीन भारत का एक प्रभावशाली महाजनपद था।
बैराठ की सभ्यता राजस्थान राज्य के उत्तर-पूर्व में जयपुर जिले के शाहपुरा उपखण्ड में विराटनगर कस्बा (बैराठ) एक तहसील मुख्यालय है। यह क्षेत्र पुरातत्त्व एवं इतिहास की दृष्टि से अत्यन्त महत्त्वपूर्ण क्षेत्र है। प्राचीनकाल में इस क्षेत्र का उल्लेख ‘मत्स्य जनपद’, मत्स्य देश के रूप में मिलता है। यह क्षेत्र वैदिक युग से वर्तमान काल तक अपना विशिष्ट महत्त्व प्रदर्शित करता रहा है। यह क्षेत्र चारों ओर से पर्वतों से घिरा हुआ है। यहाँ की खुदाई में प्राप्त सामग्री से अनुमान लगाया जाता है कि यह क्षेत्र सिन्धु घाटी के प्रागैतिहासिक काल का समकालीन है। बराठ सभ्यता के उत्खनन में 36 मुद्राएँ मिली हैं। इनमें से आठ पंच मार्क चाँदी की मुद्राएँ हैं और 28 इण्डो-ग्रीक तथा यूनानी शासकों की मुद्राएँ हैं । इस सभ्यता में भवन निर्माण के लिए मिट्टी की बनाई गई ईंटों का अधिक प्रयोग किया जाता था। उत्खनन से प्राप्त खण्डहर के अवशेषों से यहाँ गोदाम तथा चबूतरों के अस्तित्व का संकेत मिलता है। खुदाई में मिट्टी के बर्तन भी मिले हैं जिन पर स्वास्तिक तथा त्रिरल चक्र के चिह्न अंकित हैं। खुदाई में मिट्टी के बने पूजा-पात्र, थालियाँ, लोटे, मटके, खप्पर, नाचते हुए पक्षी, कुण्डियाँ, घड़े आदि भी प्राप्त हुए हैं। बैराठ सभ्यता में ईंटों का आकार अलग-अलग है । फर्श पर बिछाने के लिए जो टाइलें काम में ली गई हैं, उनका आकार बड़ा है। इन ईंटों की बनावट मोहनजोदड़ो में मिली ईंटों के समान है। बैराठ में बौद्धमठ व मन्दिरों के अवशेष भी प्राप्त हुए हैं । बैराठ नगर के चारों ओर टीले हैं जिनमें से बीजक की पहाड़ी, भोमला की डूंगरी तथा महादेवजी की डूंगरी अधिक महत्त्वपूर्ण है।
बैराठ का मौर्यकाल में बौद्ध धर्मानुयायियों का एक प्रसिद्ध केन्द्र होना-मौर्यकाल – बैराठ क्षेत्र का विशेष महत्त्व था। इस कारण दीर्घकाल से पुराविदों के लिए यह आकर्षण का रहा है। 1837 ई. में कैप्टन बर्ट ने बीजक डंगरी पर मौर्यकालीन ब्राह्मी लिपि में उत्काण स अशोक के शिलालेख की खोज की। स्थानीय लोग इस लेख को बीजक कहकर पुकारत । कारण से इस डूंगरी का नाम ‘बीजक डूंगरी’ पड़ गया। 1840 ई. में इस अभिलेख का काटकर कोलकाता संग्रहालय में ले जाया गया। 1871-72 ई. में काला सर्वेक्षण किया जिसके अन्तर्गत ‘भीम डूंगरी’ में एक और अशोक का शिलालख में कार्लाइल ने इस क्षेत्र का आया। 1936 ई. में दयाराम साहनी ने ‘बीजक डूंगरी’ पर पुरातात्विक उत्खनन किया. 1990 ई. में बैराठ करते।कालीन अशोक स्तम्भ, बौद्ध मन्दिर एवं बौद्ध विहार आदि के ध्वंसावशेषों की प्राप्ति 500 ई. में बैराठ कस्बे के निकट इन पहाड़ियों (गणेश डूंगरी, भीम डूंगरी एवं बीजक ही में स्थित शैलाश्रयों में अनेक शैलचित्र खोजे गए।
(1) बौद्ध स्तूप – बीजक डूंगरी के शिखर पर दो प्लेटफार्म हैं । उत्खनन के दौरान निचले पार्म पर बौद्ध स्तूप के पुरावशेष प्राप्त हुए हैं। यह गोलाकार स्तूप, स्तम्भों पर आधारित पार के पत्थर से निर्मित था। इसके पूर्व की ओर 6 फुट चौड़ा द्वार तथा स्तूप के चारों ओर
फट चौडा गोलाकार परिक्रमा मार्ग था। उत्खनन में स्तम्भ एवं छत्र के टूटे हुए प्रस्तरावशेष मिले हैं।
(2) बौद्ध विहार – बीजक डूंगरी के 5-7 मीटर ऊँचे प्लेटफार्म पर एक बौद्ध विहार के ध्वंसावशेष प्राप्त हुए हैं। यहाँ बौद्ध धर्मानुयायी साधना या उपासना करते थे। यहाँ की छोटी-छोटी कोठरियाँ साधना-कक्ष स्वरूप दिखाई देती हैं। इस विहार में 6-7 छोटे कमरे बने हुए हैं। विहार की दीवारें 20 इंच मोटी हैं । कमरों में जाने के लिए तंगमार्ग हैं । गोदाम तथा चबूतरे इस विहार के अन्य भाग हैं।
(3) मन्दिर – बैराठ में मौर्य-सम्राट द्वारा बनवाए गए एक मन्दिर के अवशेष भी प्राप्त हुए हैं। इस मन्दिर की फर्श ईंटों से निर्मित थी तथा द्वार एवं किवाड़ लकड़ी के बने हुए थे। लकड़ी के किवाड़ों को मजबूती प्रदान करने के लिए उनमें लोहे की कीलियों तथा कब्जों का प्रयोग किया गया था। मन्दिर के कुछ भागों की खुदाई से पूजा के पात्र, थालियाँ, मिट्टी की पक्षी-मूर्तियाँ, खप्पर, धूपदानी आदि वस्तुएँ मिली हैं। मन्दिर का आधार एक निचाई वाला चबूतरा है। मन्दिर के बाहर की दीवार भी ईंटों से ही बनी हुई है। मन्दिर के चारों ओर 7 फीट चौड़ी गैलरी भी है।
(4) अशोक स्तम्भ – लेख-यहाँ सम्राट अशोक के दो स्तम्भ-लेख भी मिले हैं। खुदाई स्थल के दक्षिण में चुनार पत्थर के पालिशदार टुकड़े बिखरे पड़े हैं। कई साधारण पत्थर के टुकड़े भी मिले हैं। कुछ पत्थर के टुकड़ों पर सिंह आकृति के खण्ड हैं।
(5) बैराठ का ध्वंस – बैराठ के उत्खनन से सिद्ध होता है कि बैराठ मौर्यकाल में बौद्ध धर्मानुयायियों का एक महत्त्वपूर्ण केन्द्र था तथा स्वयं मौर्य-सम्राट अशोक का इस क्षेत्र से विशेष लगाव था, परन्तु परवर्ती काल में इस केन्द्र को ध्वंस कर दिया गया। यहाँ से अशोक स्तम्भ एवं बौद्ध स्तूप के छत्र आदि के हजारों की संख्या में टुकड़े प्राप्त होना, यहाँ की गई विनाशलीला को उजागर करते हैं । दयाराम साहनी के अनुसार हूण शासक मिहिरकुल ने बैराठ का ध्वंस किया। डॉ. गोपीनाथ शर्मा ने भी लिखा है कि बैराठ में बौद्ध धर्म तथा बौद्ध विहारों का विनाश हूण नेता मिहिरकुल के आक्रमणों के फलस्वरूप हुआ था।
हूण शासक मिहिरकुल ने छठी शताब्दी ईस्वी के प्रारम्भिक काल में पश्चिमोत्तर भारतीय क्षेत्र में 15 वर्षों तक शासन किया था। प्रसिद्ध चीनी यात्री ह्वेनसांग के अनुसार मिहिरकुल ने पश्चिमोत्तर भारत में 1,600 स्तूपों और बौद्ध विहारों को ध्वस्त किया तथा 9 कोटि बौद्ध उपासकों का वध किया। अत: हूण नेता मिहिरकुल बैराठ के ध्वंस के लिए उत्तरदायी था।
(6) शैलाश्रय – सम्भवतः इस विनाशकाल में ही बौद्ध धर्मावलम्बियों ने कूटलिपि (गुप्त लिपि) का इन पहाड़ियों के शैलाश्रयों में प्रयोग किया है। इसका अधिकांशतः लाल रंग द्वारा 200 स आधक शिलाखण्डों की विभिन्न सतहों पर अंकन प्राप्त हुआ है। शैलाश्रयों की भीतरी दीवारों एवछती पर ये लेख अपेक्षाकृत अधिक सुरक्षित हैं। कुछ शैलाश्रयों में बौद्ध प्रतीकों का अंकन भी दिखाई देता है। ।
मोहम्मद सफ़दर
मोहम्मद सफ़दर एक राजनीतिज्ञ है पाकिस्तान के राष्ट्रीय विधानसभा में | वह NA-52 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
शाहिद ख़ाक़ान अब्बासी
शाहिद खाकान अब्बासी एक पाकिस्तानी राजनेता हैं, जिनका संबंध पाकिस्तान मुस्लिम लीग से है। उन्होंने 1 अगस्त 2017 से 18 अगस्त 2018 तक पाकिस्तान के प्रधानमंत्री का पद संभाला था। वे पाकिस्तान की राष्ट्रीय सभा में वह पाकिस्तानी पंजाब के NA-50 निर्वाचन क्षेत्र का प्रतिनिधित्व करते हैं। उनका जन्म २८ दिसम्बर १९५८ को कराँची में हुआ था।
मोदेल, लक्सेट्टिपेट मण्डल
मोदेल, लक्सेट्टिपेट मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
चौधरी निसार आली खान
चौधरी निसार आली खान एक राजनीतिज्ञ है पाकिस्तान के राष्ट्रीय विधानसभा में | वह NA-53 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
तिनसुकिया जिला
तिनसुकिया जिला भारतीय राज्य असम के २७ जिलों में से एक है। जिले का मुख्यालय तिनसुकिया में स्थित है। तिनसुकिया का क्षेत्रफल 3790 km2 है जो लगभग दक्षिण जॉर्जिया के बराबर है।
बाइम्बीरपुर गाँव, अतरौली (अलीगढ़)
बाइम्बीरपुर अतरौली, अलीगढ़, उत्तर प्रदेश स्थित एक गाँव है।
रांझणा
रांझणा आनंद एल॰ राय द्वारा निर्देशित और कृशिका लुल्ला द्वारा निर्मीत, २०१३ में प्रदर्शित हिन्दी फ़िल्म है। यह फ़िल्म धनुष, सोनम कपूर, अभय देयोल आदि कलाकारों द्वारा अभिनीत है। इरोस इंटरनेशनल की यह फिल्म एक प्रेम कहानी है। जिसमें कुंदन शंकर (धनुष) एक दक्षिण भारतीय हिंदू है जो वाराणसी में अपने मां-बाप के साथ रहता है। उसके पिता (विपिन शर्मा) एक मंदिर में पुजारी हैं। इसके तमिल संस्करण को छोड़कर फ़िल्म २१ जून २०१३ को सिनेमाघरों में प्रदर्शित हुई। इसका तमिल संस्करण का नाम अंबिकापथी है।
संगीत
ए आर रहमान द्वारा दिया गया संगीत कर्णप्रिय है। फ़िल्म में बनारसिया, तुम तक, टाइटल ट्रैक और तू मन शुद्धि गाने हैं। इरशाद क़ामिल ने बोल दिये हैं और बॉस्को-सीज़र द्वारा कोरियोग्राफी की गई है।
टिकट खिड़की
80 रुपए
मारियो वर्गास लियोसा
मारियो वर्गास लियोसा  पेरू के लेखक, राजनीतिज्ञ, पत्रकार, निबंधकार, महाविद्यालय के प्रोफेसर और २०१० के साहित्य में नोबेल पुरस्कार प्राप्तकर्ता है।
राजनीति
लियोसा ने १९९० में पेरू के राष्ट्रपति पद के लिए चुनाव लड़ा था, पर हार गए। वे निजीकरण के अभिवक्ता है और क्यूबा के फिदेल कास्त्रो और वेनेजुएला के ह्यूगो चावेज़ जैसे वामपंथी नेताओं की आलोचक रहे हैं।
चॅक भाषा
चॅक एक पश्चिम स्लोवियाई भाषा है, यह चेक गणराज्य में बहुमत भाषा और चेक द्वारा बोली जाने वाली विश्वव्यापी भाषा है। चॅक भाषा यूरोपीय संघ में 23 आधिकारिक भाषाओं में से एक है।
चॅक पश्चिमी स्लावोनिक समुदाय की हैं और एक दूसरे से अत्यंत मिलती जुलती हैं। चॆक भाषा बोहीमिया और मोराविया प्रांतों में और स्लोवाक भाषा स्लोवाकिया नामक प्रांत में बोली जाती है।
सुपर प्रांतीय वनडे टूर्नामेंट 2018
2018 सुपर प्रांतीय वनडे टूर्नामेंट एक लिस्ट ए क्रिकेट टूर्नामेंट है जिसे वर्तमान में श्रीलंका में 2 और 20 मई 2018 के बीच खेला जा रहा है, सुपर चार प्रांतीय टूर्नामेंट 2018 के समापन के बाद। प्रतिस्पर्धा में चार टीमें भाग ले रही हैं: कोलंबो, डंबुला, गैले और कैंडी।
मालिक अबरार अहमद
मालिक अबरार अहमद एक राजनीतिज्ञ है पाकिस्तान के राष्ट्रीय विधानसभा में | वह NA-54 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
फर्जंद
फ़र्ज़ंद २०१८ की भारतीय मराठी भाषा की योध पर फिल्म है, जो दिगपाल लांजेकर द्वारा निर्देशित और स्वामी समर्थ क्रिएशन्स एलएलपी के झंडा तले अनिर्बान सरकार द्वारा प्रोड्यूस किया है। फिल्म का निर्माण संदीप जाधव, महेश जौरकर और स्वप्निल पोतदार ने सर्व साथ मिलकर किया था। फिल्म में प्रसाद ओक, अंकित मोहन, चिन्मय मंडलेकर, मृणाल कुलकर्णी, मृण्मयी देशपांडे, नेहा जोशी और समीर धर्माधिकारी हैं। मराठा साम्राज्य पर आठ फिल्मों की श्रृंखला(शिवाजी अष्टक) में यह पहली फिल्म है। इसके बाद फिल्म फत्तेशिकास्ट आई।
फ़र्ज़ंद में कोंडाजी फ़र्ज़ंद [mr] की कहानी है, जिन्होंने १६७३ में ६० योद्धाओं के साथ मिलकर सिर्फ़ साढ़े तीन घंटे में दुश्मन के २५०० सैनिकों को हराकर पन्हाला किला जीत लिया यह चित्रपट 1 जून २०१८ पर रिलीज हुई थी। फिल्म को जनरली अच्छे फीडबैक मिली और इसे व्यावसायिक रूप से सफल घोषित किया गया।
उत्पादन
मुख्य फोटोग्राफी नवंबर 2017 में शुरू हुई
मुक्त करना
फिल्म के गाने अमितराज ने किए हैं और गीत दिग्पाल लांजेकर और क्षितिज पटवर्धन के साथ लिखे गए हैं।
अहमियतभरा जवाब
टाइम्स ऑफ इंडिया की रेणुका व्यवहारे ने फिल्म को पांच में से साढ़े तीन स्टार की रेटिंग दी और कास्टिंग की तारीफ़ की। उन्होंने कहा कि इससे इस मराठी ‘पीरियड फिल्म’ को क्रेडिट मिली है। उन्होंने अंकित मोहन, चिन्मय मंडलेकर, प्रसाद ओक, मृण्मयी देशपांडे और मृणाल कुलकर्णी का मेंशन करते हुए उनकी ऐक्टिंग की तारीफ की. उसे लगा कि पैमाने और दृश्य प्रभावों की कमी, प्रदर्शन और इरादे ठीक करता है। अंत में, उन्होंने कहा, "फ़र्ज़ंद मनोरंजन जानकारीपूर्ण होता है, लेकिन यह आपको काफी तक इनगेज करता है, और भी इनगेज अधिक से अगर आप एक इतिहासिक उत्साही, एक विगिलानटी या एक उद्देश्य के साथ विद्रोही होते हैं।" पुणे मिरर के गणेश मटकरी ने फिल्म को पांच में से तीन स्टार दिए, व्यवहारे से सहमति जताते हुए उन्होंने कलाकारों की चलकित्र की प्रशंसा कीया था। उन्होंने फिल्म के स्वच्छ दृष्टि की आलोचना की, जैसा कि उन्होंने कहा, "लेकिन हम उन्हें किले में प्रवेश करते हुए देखते हैं और यहां तक कि लड़ाई के बीच में भीदिखते है, तो उनकी कपड़ों पर एक दाग भी दाग नहीं है।" उन्होंने अंत में कहाँ, "फ़र्ज़ंद एक अम्बिशयस, लेकिन पुराने जमाने की चलचित्र है जो एक मनोरंजक अनुभव करती है, अगर आप अपनी अपेक्षाओं को थोड़ा छोटा करने को तयार हैं।" लोकमत ने चलचित्र को पांच में से साढ़े तीन स्टार की रेटिंग दी थी। मराठी स्टार्स के अभय साल्वी ने फिल्म को पांच में से साढ़े तीन स्टार रेटिंग दी और उन्होंने कहा, "सभी महाराज भक्तों के लिए फर्जंद वह फिल्म है जिसका सब लोग इंतजार कर रहे थे! और अन्य मराठी ऑडिएंसेज़ के लिए भी आप पहली बार एक उत्साही ऐतिहासिक काव्य/चलचित्र देख सकते हैं जिसमें शानदार प्रदर्शित है और जो बहुत अधिक जिंगोनिज्म से भी दूर है। ''
बॉक्स ऑफ़िस
फर्ज़ंद का पूरा पैसे का संग्रह ₹10 करोड़ था और फिल्म को व्यावसायिक रूप से सफल घोषित किया गया था।
घरेलू वीडियो
फिल्म को 2018 में हॉटस्टार पर वॉड के रूप में उपलब्ध किया था
संदर्भ
<references group="" responsive="1">
हरमनप्रीत कौर
हरमनप्रीत कौर (जन्म: ८ मार्च १९८९) एक हरफनमौला भारतीय महिला क्रिकेट खिलाड़ी हैं। २०१७ में इन्हें प्रतिष्ठित अर्जुन पुरस्कार से सम्मानित किया गया। नवंबर 2018 में, वह महिला ट्वेन्टी २० अंतरराष्ट्रीय मैच में शतक लगाने वाली भारत की पहली महिला बनीं।
व्यक्तिगत जीवन
इनका जन्म ८ मार्च १९८९ को पंजाब के मोगा में हुआ था। वह हर्मन्दर सिंह भुल्लर, वॉलीबॉल और बास्केटबाल खिलाड़ी और सतविंदर कौर के घर पैदा हुई थीं। उसके माता-पिता बपतिस्मा लेने वाले सिख हैं। उनकी छोटी बहन हेमजीत अंग्रेजी में स्नातकोत्तर हैं और मोगा में गुरु नानक कॉलेज में एक सहायक प्रोफेसर के रूप में काम करती हैं।  उन्होंने मोगा में अपने निवास से 30 किलोमीटर दूर, जियान ज्योति स्कूल अकादमी में शामिल होने के बाद क्रिकेट खेलना शुरू किया, जहां उन्होंने कमलदेश सिंह सोढ़ी ने प्रशिक्षित किया। हरमन अपने करियर के प्रारंभिक दिनों में पुरुषों के साथ खेलती थी। वह 2014 में मुंबई चली गई जहां उन्होंने भारतीय रेलवे के लिए काम करना शुरू किया।  हरमनप्रीत वीरेंद्र सहवाग से प्रेरित थी।
क्रिकेट करियर
जिन्होंने २ टेस्ट, ८६ महिलाओं की एक दिवसीय अंतर्राष्ट्रीय और भारत के लिए ७७ ट्वेन्टी-२० अंतर्राष्ट्रीय मैच खेले है।
उन्होंने अपने एक दिवसीय अंतर्राष्ट्रीय करियर का आरम्भ ब्रेडमैन ओवल, बोवराल में खेला २००९ महिला क्रिकेट विश्वकप में मार्च २००९ में चिर प्रतिद्वंद्वी पाकिस्तान में महिलाओं के खिलाफ 20 साल की उम्र में बनाया है। मैच में उन्होंने 4 ओवर में 10 रन देकर गेंदबाजी की और भी अमिता शर्मा की गेंद पर अरमान खान का कैच लपका।
सुरसेन
शूरसैनी प्राचीन भारत के 16 महाजनपदों में से एक था। इसकी राजधानी मथुरा थी| यह कुरु महाजनपद के दक्षिण में स्थित था। बौद्ध ग्रंथों के अनुसार अवंतिपुत्र यहाँ का राजा था। पुराणों में मथुरा के राजवंश को शूरसैनीवंश कहा गया है। अपने ज्ञान, बुद्धि और "वैभव" के कारण यह नगर अत्यन्त प्रसिद्ध था।।
स्थित
शूरसेन देश प्राचीन काल में उत्तरप्रदेश और राजस्थान में जनपद था। राजस्थान उत्तरप्रदेश भारत वर्ष के पश्चिम भाग में अवस्थित है जो प्राचीन काल से विख्यात रहा है। तब इस प्रदेश में कई इकाईयाँ सम्मिलित थी जो अलग-अलग नाम से सम्बोधित की जाती थी। उदाहरण के लिए जयपुर राज्य का उत्तरी भाग मध्यदेश का हिस्सा था तो दक्षिणी भाग सपालदक्ष कहलाता था। अलवर राज्य का उत्तरी भाग कुरुदेश का हिस्सा था तो भरतपुर, धौलपुर, करौली राज्य शूरसेन देश में सम्मिलित थे।
इस प्रदेश का नाम संभवत: मधुरापुरी (मथुरा) के शासक, लवणासुर के वधोपरान्त, शत्रुघ्न ने अपने पुत्र शूरसेन के नाम पर रखा था। शूरसेन/शूरसैनी ने पुरानी मथुरा के स्थान पर नई नगरी बसाई थी जिसका वर्णन वाल्मीकि रामायण के उत्तरकांड में है। महाभारत में शूरसेन-जनपद पर सहदेव की विजय का उल्लेख है। कालिदास ने रघुवंश में शूरसेनाधिपति सुषेण का वर्णन किया है। इसकी राजधानी मथुरा का उल्लेख कालिदास ने इसके आगे रघुवंश में किया है। श्रीमद् भागवत में शूरसैनी शूरसेन का उल्लेख है जिसका राज्य शूरसेन-प्रदेश में कहा गया है। विष्णु पुराण में शूरसेन के निवासियों को ही संभवत: शूर कहा गया है और इनका आभीरों के साथ उल्लेख है
काठमाण्डु
काठमाण्डु (नेपालभाषा :येँ देय्, प्राचीन नेपाल भाषा- ञे देय्, संस्कृत - काष्ठमण्डप, नेपाली - काठमाडौँ), नेपाल की राजधानी है। यह नगर समुद्रतल से 1300 मीटर की ऊंचाई पर स्थित हैं और 50.8 वर्ग किमी में फैला हुआ हैं। काठमाण्डु नेपाल का सबसे बड़ा शहर है, जहां पर्यटक का सबसे ज़्यादा आगमन होता हैं। चार ओर से पहाड़ियों से घिरा काठमाण्डु उपत्यका के पश्चिमी क्षेत्र में अवस्थित यह नगर, यूनेस्को की विश्‍व धरोहरों में शामिल हैं। यहाँ की रंगीन संस्कृति और परम्पराओं के अलावा विशिष्ट शैली में बने शानदार घर सैलानियों को आकर्षित करते हैं। यहाँ के विश्वप्रसिद्ध मन्दिर, पूरी दुनिया में अपनी अलग पहचान रखते हैं। साथ ही यहां के प्राचीन बाज़ारों की रौनक भी देखते ही बनती है।
इतिहास
काठमांडू के सबसे प्राचीन सभ्यता का ऐतिहासिक प्रमाण नही है, परन्तु इस के बारे में विभिन्न धार्मिक पुस्तक एवं वंशावलीयौं मे लिखा हुवा है। स्वयंभू पुराण अनुसार काठमांडू उपत्यका एक विशाल तालाब था। महाचीन के बोधिसत्त्व मंजुश्री ने इस तालाब के दक्षिणी भाग में अवस्थित कक्षपाल पर्वत और गुह्येश्वरी क्षेत्र में अपने चन्द्रह्रास खड्ग से प्रहार करके इस तालाब के पानी को निकाल दिया। भूगोलविद भी यह तथ्य मानते है कि काठमाडौं पहले एक तालाब था। मंजुश्री ने धर्म रक्षित राज्य स्थापना करने के लिए एक मंजुपतन नगर का स्थापना किया (हाल के मजिपात टोल के स्थान में) और धर्माकर को इस नये राज्य का राजा बनाकर चीन लौटे। गोपाल वंशावली अनुसार गोपाल वंश के लोग इस स्थान में भगवान श्रीकृष्ण के अनुयायी के रूप में गाय चराते हुए इस स्थान पर पहुंचे और यहा बस गए।
परापूर्वकाल
पुरातात्विक खुदाइ से मिले जानकारी अनुसार काठमांडू मध्य हिमाली क्षेत्र के प्राचीनतम बस्ती में से एक है। विभिन्न खुदाइ से १६७ इपू से लेकर १ इसं का ईंट काठमांडू और इस के आसपास के क्षेत्र में मिला है।
लिच्छविकाल
लिच्छवि वंश के राजा गुणकाम देव के समय से पहले काठमांडू में (हाल के काठमांडौं महानगरपालिका के कोर सिटी में) दक्षिण में दक्षिण कोलिग्राम (मंजुपत्तन/यंगाल) और उत्तर में यंबु /कोलिग्राम (गौ पालकौं का बस्ती) नामक दो अलग अलग बस्ती थे। यह दो बस्ती एक खड्ग आकार के उठा हुआ जमिन पर अवस्थित था जिस के तीन तरफ़ नदी या जल थे (विष्णुमती, बागमती और टुकुचा) और एक तरफ क्लिफ के निचे जंगल था। सामरिक दृष्टिकोण से यह जगह नगर बनाने के लिए उपयुक्त था। अतः गुणकामदेव नें इन दो बस्तीयौं के बीच में (दोनों बस्तीयौं को समायोजित करके) विष्णुमती नदी के किनारे कांतिपुर नगर स्थापना किया। यह नगर के चारो तरफ़ खडग आकार में अष्टमात्रिका वा अजिमायुक्त शक्तिपीठ (दुर्ग) का स्थापना किया, जो अभी भी शक्तिपीठौं के रूप में पुजित है। नेपाल के पहाडीयौं के बीच कांतिपुर जैसा सुरक्षित नगर के स्थापना से भारत और चीन-तिब्बत के बीच मे व्यापार सहज हो सकता था। अतः गुणकामदेव नें इस नगर में व्यापारिक सुविधा के हेतु चक्राकार में व्यापारिक क्षेत्र स्थापना किया।
ऐसा माना जाता है कि नेपाल संबत के एक माह येँला (कान्तिपुर का माह) और उस माह के पुर्णिमा में मनाया जानेवाला येँया पुन्हि वा इन्द्र जात्रा कान्तिपुर के स्थापना के उपलक्ष्य पर गुणकामदेव नें मनाना शुरु किया था। इस माह में दक्षिण कोलिग्राम का लाखेजात्रा उत्तर में और कोलिग्राम का पुलुकिसि (ऐरावत) नृत्य दक्षिण में नचाया जाता है।
मल्लकाल
सन १२०० से सन १७६८ तक इस नगर में मल्ल राजाऔं का राज रहा। मल्लकाल में यह नगर नेपाली मल्ल गणराज्यौं मे से एक कांतिपुर राज्य का राजधानी रहा। इस काल में यह नगर में कला का बहुत विकास और विस्तार हुआ। यह नगर के ज्यादा मंदिर, चैत्य आदि इसी काल में निर्माण हुआ था। इस काल में इस नगर में धार्मिक सहिष्णुता, तंत्र विद्या, वास्तु, अर्थतंत्र आदि का विकास एवं विस्तार हुआ। इस काल में कांतिपुर लगायत के नेपाली मल्ल गणराज्य में रहने वाले विभिन्न नश्ल, धर्म, जाति आदि के लोगों नें एक संगठित राज्य का रूप लिया और इस राज्य में रहने वाले लोगों को नेपामि, नेवा वा नेपाली कहा गया।
सन १७६० के दशक में काठमांडू मे आए हुए क्रिस्चियन पादरी नें उस समय में काठमांडू में १८,००० होनेका ज़िक्र किया है।
शाहकाल
गोरखा के राजा पृथ्वी नारायण शाह ने 1768 में मल्ल गणराज्य का अन्त्य कर गोर्खाली नेपाल राज्य का स्थापना किया। गोर्खालीद्वारा कान्तिपुर नगर के विजय के साथ ही कान्तिपुर नगर वा काठमांडू गोर्खाली नेपाल का राजधानी बन गया। शाह के हुक्म में राणाऔं के समय में इस नगर में राजप्रासाद तथा महल निर्माण में नेपाली वास्तु का प्रयोजन छोडकर मुघल एवं पाश्चात्य वास्तु का अनुशरण शुरु हुआ। राणाऔं के समय में बना सिंह दरबार एक विश्वप्रसिद्ध दरबार है जिसमे अभी नेपाल के प्रधानमंत्री लगायत प्रायः मंत्रालय, सर्वोच्च अदालत आदि अवस्थित है। सन १९३४ का महाभूकंप नें नगर के प्रायः क्षेत्र को ध्वस्त कर दिया। परन्तु, इस भूकंप के बाद यह नगर पहले के ही स्वरूप में फिर बनाया गया। भूकंप के बाद नगर में न्यु रोड नामक मार्ग बनाया गया जहां बेलायती शैली में घर, पार्क, दोकान, सिनेमाघर आदि का निर्माण किया गया। 1950 में इस शहर की सीमाएं विदेशी पर्यटकों के लिए खोली गईं थीं। तब से आज तक सैलानियों के यहां आने का सिलसिला जारी है।
भूगोल और मौसम
काठमांडू 1,300 मिटर की ऊंचाई पर अवस्थित है। इस नगर के सीमा इस प्रकार है-
यह नगर से आठ नदी बहती है। यह नगर का मौसम टेम्परेट है और इस नगर में चार ऋतु होते है। इस नग का तापक्रम १ डिग्री सेल्सियस से ३५ डिग्री सेल्सियस तक होता है। यह नगर का वार्षिक वृष्टि 1,407 मिमि है जिस मे से ज़्यादातर जून से अगस्त तक होता है।
जनसंख्या
सन 2001 के जनगणना अनुसार काठमांडू महानगर में 235,387 घर है । काठमांडू महानगर अधिकारी अनुसार इस नगर में क़रीब 1,081,845 लोग रहते है । इस नगर के तीन प्रमुख जातियां नेवार, खस ब्राह्मण और खस क्षेत्रीय है। इस नगर का प्रमुख भाषा नेपाली व नेपाल भाषा है। इस नगर के प्रमुख धर्म हिंदू धर्म और बौद्ध धर्म है।
अर्थव्यवस्था
काठमांडू नेपाल का प्रमुख व्यापारिक केंद्र है। काठमांडू ऐतिहासिक काल से हि एक व्यापारिक नगर के रूप में स्थापित है। ऐतिहासिक काल से हि काठमांडू तिब्बत-चीन व भारत से व्यापार करता आ रहा है। अतः, व्यापार इस नगर का एक प्रमुख हिस्सा है।
यह नगर का वार्षिक आर्थिक आउटपुट ने॰ रु॰ 170 बिलियन से ज़्यादा है। इस नगर का 21% अर्थ आयात-निर्यात पर निर्भर है। Manufacturing से नगर का 19% अर्थ आर्जित है। काठमांडू कपडे व उनी गलैंचा का निर्माता एवं निर्यातकर्ता है। अन्य आर्थिक स्रोत में कृषि (9%), शिक्षा (6%), यातायात (6%), व होटेल एवं रेस्टुरां (5%) प्रमुख है।
प्रशासन
यहाँ महानगर का प्रमुख महापौर होता है। महापौर जनता द्वारा 5 वर्ष के लिये निर्वाचित होते है। महापौर के साथ-साथ एक उप-महापौर भी निर्वाचित होते है। साथ ही मे प्रत्येक वार्ड में एक वार्ड अध्यक्ष और 5 वार्ड सदस्य (एक महिला सहित) निर्वाचित होते है। महानगर के घोषणा के पश्चात यह नगर में निम्न लिखित व्यक्ति मेयर हो चुके है-
यह महानगरपालिका प्रशासन के निमित्त ५ विभाग में विभक्त किया गया है, जो इस प्रकार है
मध्य विभाग
इस विभाग में वार्ड 1, 5, 11, 31, 32 और 33 अवस्थित है। इस विभाग के मुख्य स्थान इस प्रकार है-
पूर्व विभाग
इस विभाग में वार्ड 6, 7, 8, 9, 10, 34 और 35 अवस्थित है। इस विभाग के मुख्य स्थान इस प्रकार है-
उत्तर विभाग
इस विभाग में वार्ड 2, 3, 4, 16, 29 अवस्थित है।
मुख्य शहर
यह विभाग काठमांडू नगर का सबसे ज़्यादा जनघनत्त्व युक्त स्थान है। इस नगर का ज़्यादातर प्राचीन ऐतिहासिक, धार्मिक एवं सांस्कृतिक स्मारक यही स्थान पर अवस्थित है। इस स्थान में अवस्थित स्मारक इस प्रकार है-
पश्चिम विभाग
इस विभाग में वार्ड 13, 14 और 15 अवस्थित है।
पशुपतिनाथ मंदिर
पशुपतिनाथ नेपाल में हिंदुओं का सबसे पवित्र तीर्थस्थान हे। इसे वाराणसी का छोटा रूप कहा जा सकता है। यहां पर मंदिरों की लंबी श्रृंखला, श्मशान घाट, धार्मिक स्‍नान और साधुओं की टोलियां देख सकते हैं। भगवान शिव को समर्पित पशुपतिनाथ मंदिर बागमती नदी के किनार बना है। जिस तरह भारत में गंगा नदी को श्रद्धास्वरूप माना जाता है, उसी प्रकार नेपाल में बागमती को पवित्र माना जाता है। इस मंदिर को भगवान शिव का एक घर माना जाता है। प्रतिवर्ष हज़ारों श्रद्धालु यहां दर्शनों के लिए आते हैं।